DA Den Europæiske Unions Tidende C 328/4

Domstolens dom (Anden Afdeling) af 7. oktober 2010 — Commissioners for Her Majesty’s Revenue and Customs mod Loyalty Management UK Limited (sag C-53/09) og Baxi Group Ltd (sag C-55/09) (anmodning om præjudiciel afgørelse fra House of Lords — Det Forenede Kongerige)

(Forenede sager C-53/09 og C-55/09) (1)

(Sjette momsdirektiv - beskatningsgrundlag - salgsfremmeordning - loyalitetsprogram, hvor kunderne kan modtage point hos de handlende og indløse disse for præmiegoder - betalinger, foretaget af den virksomhed, som driver programmet, til de indløsende selskaber, der leverer præmiegoderne - betalinger foretaget af den handlende til den virksomhed, som driver programmet, og som leverer præmiegoderne)

2010/C 328/06

Processprog: engelsk

Den forelæggende ret

House of Lords

Parter i hovedsagen

Sagsøger: Commissioners for Her Majesty’s Revenue and Customs

Sagsøgt: Loyalty Management UK Limited (sag C-53/09) og Baxi Group Ltd (sag C-55/09)

Sagens genstand

Anmodning om præjudiciel afgørelse — House of Lords — fortolkning af artikel 5, 6, 11 A, stk. 1, litra a), og artikel 17 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — beregningsgrundlag — loyalitetsprogram, hvor kunderne kan indsamle point ved deltagende handlende og indløse disse for gaver og gavekort hos godkendte handlende — udveksling af point, der giver anledning til betaling fra den virksomhed, som driver programmet, af et gebyr til den pågældende godkendte handlende — loyalitetsprogram, hvor en afgiftspligtig virksomheds kunder kan indsamle point gennem deres indkøb og indløse disse for præmiegoder hos et reklame- og marketingsselskab, som er et tredjeselskab, der har ansvar for driften af programmet — udveksling af point, der giver det nævnte tredjeselskab ret til en betaling fra den afgiftspligtige svarende til den vejledende salgspris for de uddelte gaver

Konklusion

Inden for rammerne af et kundeloyalitetsprogram som det i hovedsagerne omhandlede skal artikel 5 og 6, artikel 11, punkt A, stk. 1, litra a), samt artikel 17, stk. 2, som affattet ved artikel 28f, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag sjette direktiv fortolkes således, at:

— de betalinger, der foretages af den virksomhed, som driver det omhandlede program, til de indløsende selskaber, der leverer præmiegoderne til kunderne, i sag C-53/09 skal anses for en modydelse, betalt af en tredjemand, for en levering af goder til disse kunder, eller i givet fald en tjenesteydelse, der leveres til de nævnte kunder; det tilkommer imidlertid den forelæggende ret at efterprøve, om disse betalinger ligeledes udgør en modydelse for en tjenesteydelse, som svarer til en særskilt ydelse, og at

— de betalinger, som foretages af sponsoren, til den virksomhed, der driver det omhandlede program, og som leverer præmiegoderne til kunderne, i sag C-55/09 skal anses dels for en modydelse, betalt af en tredjemand, for en levering af goder til disse kunder, dels for en modydelse for en tjenesteydelse, som leveres af den virksomhed, der driver programmet, til fordel for denne sponsor.

(1) EUT C 90 af 18.4.2009.

EUT C 148 af 5.6.2010.